
REPUBLIKA HRVATSKA
Trgovački sud u Zagrebu
Zagreb, Amruševa 2/II, desno (p.p. 455)	                                                        48. St-2318/18	
                       	                                                                                                            
                                                                                                    
                                                                Z A P I S N I K
	
s ročišta radi ispitivanja tražbina vjerovnika u predstečajnom postupku otvorenim nad dužnikom FRUCTUS d.o.o., Velika Ludina, Sv. Mihovila 19, OIB: 65104739579, sastavljen kod Trgovačkog suda u Zagrebu, dana 28. siječnja 2019. godine s početkom u 10,00 sati.

Nazočni od suda:
1. Vesna Sremac Šoštar, sudac pojedinac
1. Matea Bizjak, zapisničar

Zdravko Frleta, povjerenik 

Za dužnika FRUCTUS d.o.o., Velika Ludina, Sv. Mihovila 19, OIB: 65104739579, zastupano po Bariša Pavičić, prema punomoći 

Utvrđuje se da su na današnje ročište pristupili sljedeći vjerovnici: 

RH MF, Porezna uprava, i RH Min. pravosuđa zastupano po Gabrijela Majer, ŽDO Sisak
AGROCHEM-MAKS d.o.o. za trgovinu, proizvodnju i usluge, OIB: 74907633394	HR-10000 ZAGREB, Trg žrtava fašizma 6, zastupano po Ivana Delalić, odvjetnica prema zamjeničkoj punomoći koju predaje u spis

Utvrđuje se da je dana 14. rujna 2018. dužnik FRUCTUS d.o.o., Velika Ludina, Sv. Mihovila 19, OIB: 65104739579, podnio prijedlog za otvaranje predstečajnog postupka, temeljem članaka 16. i 25 SZ-a (NN 71/15 i 104/17).
           
            Rješenjem ovog suda, broj gornji, od 03. listopada 2018., otvoren je predstečajni postupak nad navedenim dužnikom, koje rješenje je objavljeno dana 03. listopada 2018,. na mrežnoj stranici e-Oglasna ploča, sukladno članku 33. stavku 3 SZ-a.

Predmet današnjeg ročišta je ispitivanje tražbina vjerovnika, koje su isti prijavili Financijskoj agenciji sukladno odredbi čl. 36. Stečajnog zakona (NN 71/15, 104/17), te koje se temeljem odredbe čl. 39. SZ-a smatraju prijavljene, iako ih vjerovnici nisu prijavili FINA-i, ali ih je dužnik naveo u prijedlogu, te sukladno rješenju ovog suda kojim je otvoren predstečajni postupak i vjerovnici bili pozvani na podnošenje prijava na propisanom obrascu.

Poziv za današnje ročište određeno je rješenjem ovog suda broj gornji od 03. listopada 2018. godine i bio je objavljen  dana 03. listopada 2018. godine, na mrežnoj stranici e-Oglasna ploča, a sukladno odredbi čl. 12. SZ-a. 

Očitovanje povjerenika o prijavljenim tražbinama objavljeno je 17. prosinca 2018.,  a očitovanje dužnika o prijavljenim tražbinama objavljeno je 21. prosinca 2018.

             Utvrđuje se da je zadnji dan roka za prijavu tražbine bio 02. studenog 2018., a zadnji dan roka za očitovanje po prijavljenim tražbinama 04. prosinca 2018. godine

FINA je objavila TABLICE PRIJAVLJENIH TRAŽBINA, 05. studenog 2018., te objavila i TABLICU OSPORENIH TRAŽBINA, 14. siječnja 2019. 

	Sud prisutne upoznaje da se tražbine vjerovnika smatraju utvrđenim ako ih nije osporio dužnik, povjerenik ukoliko je imenovan, a niti drugi vjerovnici, sve sukladno odredbi čl. 47. SZ-a, a ukoliko je došlo do osporavanja, sud na parnicu radi utvrđenja tražbina odnosno osnovanosti osporavanja upućuje onu osobu, kako je to propisano odredbom čl. 48., 49. i 50. st. 3. SZ-a.

	U ovom konkretnom slučaju prijavljene tražbine dužnikovih vjerovnika osporavali su, prema priloženoj tablici koja je sastavni dio ovog zapisnika, dužnik i povjerenik. 

Temeljem čl. 42. SZ-a vjerovnik može osporiti prijavljenu tražbinu drugog vjerovnika u roku za osporavanje, a ako je osporavanje tražbine podneseno nakon isteka roka za osporavanje, sud će to odbaciti rješenjem.

	Sukladno odredbi čl. 46. st. 4., SZ-a tražbine koje je osporio dužnik moraju se posebno raspraviti, a sukladno odredbi čl. 46. SZ-a osporene se tražbine mogu naknadno i priznati (dok nije moguća obrnuta situacija, da se priznate tražbine naknadno osporavaju)

Razlučna i izlučna prava, nisu predmet ispitivanja (čl. 46. st. 3. SZ-a), a razlučni vjerovnici će biti niže navedeni, tablično. Temeljem odredbe čl. 38. SZ-a, razlučni vjerovnici su bili dužni nadležnu jedinicu FINA-e u roku za prijavu tražbine obavijestiti o svojim pravima, pravnoj osnovi razlučnog prava i dijelu imovine na koji se odnosni razlučno pravo, te dati IZJAVU ODRIČU LI SE ili NE PRAVA NA ODVOJENO NAMIRENJE, te IZJAVU O PRISTANKU ili USKRATI PRISTANKA ODGODE NAMIRENJA IZ PREDMETA NA KOJI SE ODNOSI NJIHOVO RAZLUČNO PRAVO radi provedbe plana restrukturiranja. Onim mogu opozvati svoju izjavu najkasnije do početka ročišta za glasovanje o planu restrukturiranja ako su planom njihova prava smanjena ili ostvarenje njihovog prava izmijenjeno nakon dane izjave. Obavijest i izjave podnose se na obrascu za prijave tražbina vjerovnika u predstečajnom postupku (čl. 38. SZ-a (NN 71/17 i 104/17)

	Predstečajni sporazum ne smije zadirati u prava razlučnih vjerovnika na namirenje iz predmeta na kojima postoje prava odvojenog namirenja, osim ako tim predstečajnim sporazumom nije izrekom drugačije određeno, a ako je drugačije određeno za razlučne vjerovnike će se posebno navesti u kojem se djelu njihova prava smanjuju, na koje se vrijeme odgađa namirenje i koje druge odredbe predstečajnog sporazuma prema njima djeluju.
	Temeljem odredbe čl. 49. SZ-a, na ovom ročištu sud sastavlja TABLICU ISPITANIH TRAŽBINA u koju za svaku pojedinu tražbina unosi u kojem je iznosu utvrđena odnosno osporena odnosno uz navođenje razloga osporavanja, te TABLICU RAZLUČNIH PRAVA ako plan financijskog restrukturiranja zadire u njihova prava.
	
Od otvaranja predstečajnog postupka, ukupno utvrđene tražbine vjerovnika iznose 7.544.479,61 kn, dok osporenih tražbina nema. 

Nakon toga čitaju se ispitane tražbine vjerovnika, u kojem su iznosu utvrđene, a radi se o tražbinama koje su isti prijavili FINA-i, ili koje vjerovnici nisu prijavili FINA-i, a navedene su u dužnikovom prijedlogu te se smatraju kao takve prijavljene, sve sukladno odredbi čl. 49. St. 1. i 2. SZ-a, prema priloženim tablicama.

Utvrđuje se da je povjerenik u svom podnesku od 28. siječnja 2019., naveo da postoji još jedna tražbina i to OTP banke d.d., na iznos od 10.301.943,23 kn od čega je dospjelo na naplatu 5.189.760,21 kn, ta tražbina se nije nalazila u tablici FINA ali je pristigla u zakonskom roku 24. listopada 2018.,kako se radi o tražbini koju nije naveo predstečajni dužniku  svojem prijedlogu za otvaranje predstečajnog postupka, a ni povjerenik se nije mogao očitovati zbog toga nije uočio na vrijeme postajanje te tražbine, to se suglasno predlaže odgoditi današnje ročište za ispitivanje tražbina.  


Sud donosi
Rješenje

I. Današnje ročište za ispitivanje tražbina neće se održati, iduće ročište za ispitivanje tražbina određuje se za dan 19. veljače 2019., u 11,30 sati.


Dovršeno u 10,38 sati.

SUDAC:
Vesna Sremac Šoštar

Zapisničar:
Matea Bizjak

Za dužnika:					                                     Povjerenik:				
_____________________	                                                     _____________________

Za vjerovnike:
RH MF, Porezna uprava, i RH Min. pravosuđa zastupano po Gabrijela Majer, ŽDO Sisak
AGROCHEM-MAKS d.o.o. za trgovinu, proizvodnju i usluge, OIB: 74907633394	HR-10000 ZAGREB, Trg žrtava fašizma 6, zastupano po Ivana Delalić, odvjetnica prema zamjeničkoj punomoći koju predaje u spis


